# வார்ப்புரு:நடப்பு நிகழ்வுகள்/நடப்பு மாதச் செய்திகள் ஜூன் 2008

- ஜூன் 30: இலங்கையில் ஹிக்கடுவை பாலத்தில் சென்று கொண்டிருந்த தொடருந்து தடம் புரண்டதில் 2 பேர் கொல்லப்பட்டனர். பலர் காயமடைந்தனர். (டெய்லிமிரர்)
- ஜூன் 29:
  - இந்தியாவின் அசாம் மாநிலத்தில் இடம்பெற்ற குண்டுவெடிப்புகளில் குறைந்தது 6 பேர் கொல்லப்பட்டனர். 39 பேர் காயமடைந்தனர். (ஏஎஃப்பி)
  - சிம்பாப்வேயின் அதிபராக ஆறாவது தடவையாக ரொபேர்ட் முகாபே தெரிவானார். (ஏஎஃப்பி)
  - ஐரோப்பிய உதைபந்தாட்டப் போட்டிகள், (யூரோ 2008) இறுதிப் போட்டியில் ஸ்பெயின் ஜெர்மனியை 1-0 என்ற கோல் கணக்கில் வெற்றி பெற்றது. (பிபிசி)
- ஜூன் 27:
  - அந்தமான் நிக்கோபார் தீவுகளில் 6.1 ரிக்டர் நிலநடுக்கம் பதிவானது. (புளூம்பேர்க்)
  - மைக்ரோசாப்ட் நிறுவன அதிபர் பில் கேட்ஸ் தனது பதவியில் இருந்து ஓய்வு பெற்றார். (ஏஎஃப்பி)
- ஜூன் 26: 365 மில்லியன் ஆண்டுகளுக்கும் முன்னர் வாழ்ந்ததாகக் கருதப்படும் 4-கால் மீன் ஒன்றின் எலும்புக்கூடு லாத்வியாவில் கண்டுபிடிக்கப்பட்டது. (சயன்ஸ் நியூஸ்)
- ஜூன் 25:
  - அமர்நாத் இந்து ஆசிரமத்துக்கு நில ஒதுக்கிட்டமை குறித்து ஜம்மு காஷ்மீர் மாநிலத்தில் ஸ்ரீநகர் மற்றும் சுற்றுப்புற இடங்களில் இடம்பெற்ற கலவரங்களில் குறைந்தது 3 பேர் கொல்லப்பட்டனர். (பிபிசி)
  - சிம்பாப்வே அதிபர் ரொபேர்ட் முகாபேக்கு 1994 இல் வழங்கப்பட்ட சேர் பட்டத்தைத் திரும்பப் பெறுவதாக பிரித்தானியா அறிவித்தது. (கார்டியன்)
- ஜூன் 24: இஸ்ரேலுக்கு பயணம் மேற்கொண்டிருந்த பிரான்ஸ் அதிபர் நிகொலஸ் சார்கோசியை வழியனுப்பும் நிகழ்வின் போது இஸ்ரேலிய விமானநிலையத்தில் படைவீரரொருவர் தன்னைத்தானே சுட்டுத் தற்கொலை செய்து கொண்டார். (பிபிசி)
- ஜூன் 23: பாகிஸ்தான் முன்னாள் பிரதமர் நவாஸ் ஷெரீப் இடைத் தேர்தலில் போட்டியிடுவதற்கு அந்நாட்டு நீதிமன்றம் தடைவிதித்தது. (பிபிசி)
- ஜூன் 22: சிம்பாப்வேயில் இடம்பெற்ற தேர்தல் வன்முறைகளை அடுத்து ஜூன் 27 இல் இடம்பெறவிருக்கும் அதிபர் தேர்தலில் எதிர்க்கட்சி வேட்பாளர் மோர்கன் சங்கிராய் போட்டியில் இருந்து விலகுவதாக அறிவித்தார். (ரொய்ட்டர்ஸ்)
- ஜூன் 21:
  - பிலிப்பீன்சில் ஃபெங்சென் சூறாவளி தாக்கியதில் இடம்பெற்ற வெள்ளம், மற்றும் நிலச்சரிவுகளினால் 600 இற்கும் மேற்பட்டோர் கொல்லப்பட்டனர். (சின்குவா)
  - பிலிப்பீன்சில் 700 பேரை ஏற்றிச் சென்ற பயணிகள் கப்பல் கடலில் மூழ்கியது. (ரொய்ட்டர்ஸ்)
  - மத்திய ஆபிரிக்கக் குடியரசு அதன் இரண்டு தீவிரவாத அமைப்புகளுடன் அமைதி உடன்பாட்டில் கைச்சாத்திட்டது. (ஏபி)
- ஜூன் 20:
  - பெருங்கடல்களின் இயல்புகளை ஆராய்வதற்காக ஜேசன்-2 என்ற பிரெஞ்சு-அமெரிக்க செய்மதி ஏவப்பட்டது. (பிபிசி)
  - பீனிக்ஸ் விண்கலம் செவ்வாய்க் கோளில் பனிக்கட்டிகளைக் கண்டறிந்திருப்பதாக நாசா தெரிவித்தது. (நாசா)
- ஜூன் 18:
  - காசா கரையில் ஹமாஸ் அரசுடன் ஜூன் 19 இல் இருந்து போர் நிறுத்தத்துக்கு உடன்பட்டிருப்பதாக இஸ்ரேல் அறிவித்தது. (பிபிசி)
  - சோமாலி அரசுத்தலைவர் அப்துல்லாகி அகமது கொலை முயற்சி ஒன்றிலிருந்து தப்பினார். (பிபிசி)
- ஜூன் 17:
  - உலகின் அகதிகள் எண்ணிக்கை 2006 இல் 9.9 மி ஆக இருந்த உலக அகதிகளீன் எண்ணிக்கை 2007 இல் 11.4மி ஆக அதிகரித்திருப்பதாக யூ.என்.எச்.சி.ஆர் தெரிவித்துள்ளது. (ஏபி)
  - பாஸ்டன் செல்டிக்ஸ் அணி 2008 என்.பி.ஏ. இறுதிப்போட்டிளில் வெற்றிபெற்றது.
- ஜூன் 16: சாட் தீவிரவாதிகள் தலைநகர் உஞ்சமீனா நோக்கிய நகர்வின் போது பில்ட்டைன் என்ற நகரைக் கைப்பற்றினர். (பிபிசி)
- ஜூன் 15: நேபாளத்தில் 240 ஆண்டு கால மன்னராட்சி முடிவுக்கு வந்ததை அடுத்து மன்னர் ஞானேந்திரா வசித்து வந்த நாராயண்ஹிதி அரண்மனை அருங்காட்சியகமாக மாற்றப்பட்டது. (தமிழ்முரசு)
- ஜூன் 14:
  - நாசாவின் டிஸ்கவறி ஸ்டிஎஸ்-124 என்ற தனது திட்டத்தை வெற்றிகரமாக முடித்துக் கொண்டு பூமி திரும்பியது. (நாசா)
  - ஆப்கானிஸ்தானில் இடம்பெற்ற ஒரு குண்டுவெடிப்பில் 4 அமெரிக்கப் படையினர் கொல்லப்பட்டனர். (அசோசியேட்டட் பிரஸ்)
  - ஜப்பானில் ஹொன்சூ தீவில் இடம்பெற்ற 6.8 அளவு நிலநடுக்கத்தில் குறைந்தது 6 பேர் கொல்லப்பட்டனர். (பிபிசி)
- ஜூன் 13:
  - அமெரிக்கப் புரட்சியின் போது 1780 ஆம் ஆண்டு மூழ்கடிக்கப்பட்ட பிரித்தானியாவைச் சேர்ந்த 22-பீரங்கிகள் பொருத்தப்பட்ட ஒண்டாரியோ என்ற போர்க்கப்பலின் பகுதிகள் ஒண்டாரியோ ஏரியில் கண்டுபிடிக்கப்பட்டது. (யாஹூ செய்திகள்)
  - ஆப்கானிஸ்தானில் கண்டகாரில் உள்ள ஒரு சிறைச்சாலையை தலிபான்கள் தாக்கி தமது 390 உறுப்பினர்கள் உட்பட 1,150 கைதிகளை தப்ப வைத்தனர். (ராய்ட்டர்ஸ்)
- ஜூன் 11:
  - நேபாளம் குடியரசானதை அடுத்து அந்நாட்டை 240 ஆண்டு காலமாக ஆட்சிசெய்து வந்த ஷா வம்சத்தின் கடைசி மன்னரான கயனேந்திரா அரண்மனையை விட்டு வெளியேறினார். (தினக்குரல்)
  - கியூபாவில் ஒரே தொழில் செய்பவர்கள் சமமான ஊதியம் பெறும் முறை ஒழிக்கப்பட்டு அவர்களின் உற்பத்தித்திறனுக்கு ஏற்ப ஊதியம் பெறும் முறை அறிமுகப்படுத்தப்பட்டது. (மியாமி ஹெரால்ட்)
  - பாகிஸ்தான்-ஆப்கானிஸ்தான் எல்லைப்புறத்தில் அமெரிக்க வான் தாக்குதலில் குறைந்தது 10 பாகிஸ்தான் இராணுவத்தினர் கொல்லப்பட்டனர். பாகிஸ்தான் அரசு இத்தாஅகுதலைக் கடுமையாக விமரிசித்துள்ளது. (பிபிசி)
- ஜூன் 8:
  - 2008க்கான பிரெஞ்சு ஓப்பன் டென்னிஸ் பந்தய ஆண்கள் ஒற்றையர் ஆட்டத்தில் ரஃபாயெல் நடால் வெற்றி பெற்றார். (பிபிசி)
  - தெற்கு கிரேக்கத்தில் நிலநடுக்கம் ஏற்பட்டதில் குறைந்தது 2 பேர் கொல்லப்பட்டனர். பல கட்டிடங்கள் சேதமடைந்தன. (சிஎன்என்)
- ஜூன் 3: கச்சதீவு அருகில் தமிழக மீனவர்கள் மீது இலங்கைக் கடற்படையினர் சுட்டதில் ஒரு மீனவர் கொல்லப்பட்டார். (தினமலர்)
- ஜூன் 2: புவேர்ட்டோ ரிக்கோவில் மக்களாட்சிக் கட்சியின் வேட்பாளரைத் தேர்ந்தெடுக்க இடம்பெற்ற வாக்கெடுப்பில் இலரி கிளின்டன் வெற்றி பெற்றார். ஆனாலும் மொத்தத்தில் பாரக் ஒபாமா முன்னிலையில் உள்ளார். (மக்கள் முரசு), (விஓஏ)
- ஜூன் 1:
  - தெற்கு ஈராக்கில் இருந்து 500 அவுஸ்திரேலியப் படைகள் திரும்ப அழைக்கப்பட்டனர். (ராய்ட்டர்ஸ்)
  - மும்பாயில் நடந்த ஐ.பி.எல் துடுப்பாட்டத் தொடரின் இறுதிப் போட்டியில் ராஜஸ்தான் ரோயல்ஸ் அணி சென்னை சூப்பர் கிங்ஸ் அணியை வென்றது. (ஃபொக்ஸ் ஸ்போர்ட்ஸ்)